open-index/open-wikipedia-markdown huggingface dataset:
Plaza de la Constitución (mesto Mexiko)

náhľad|Plaza de la Constitución
**Plaza de la Constitución** (do slovenčiny preložiteľné ako *Námestie ústavy*), kratší názov je **El Zócalo**, je najväčšie námestie v meste Mexiko a jedno z najväčších na svete. Je centrom celého dvadsaťmiliónového mesta.

## Dejiny
Plaza de la Constitución a jej okolie bola centrom dnešného mesta už v predkolonizačných časoch, v časoch mesta Tenochtitlán. Po výstavbe súčasného mesta na rozvalinách toho starého dostalo názov *Plaza de Armas*. Súčasné meno má od roku 1812, na počesť vyhlásenia Cádizskej ústavy. V roku 1843 generál Antonio Lopez de Santa Anna, ktorý bol zároveň aj prezidentom krajiny, nariaídil vztýčiť pamätník na počesť nezávislosti Mexika, a to priamo uprostred námestia. Nakoniec bol vybraný mramorový stĺp od architekta Lorenza de la Hidalgo. Nebol však dostavaný, vzniklo len 2,5 m pamätníka. Časom sa však kameň zžil s námestím a dal mu jeho dnešné meno *Zócalo*, ktoré je používanejšie než formálne Plaza de la Constitución.

V súčasnosti je námestie hlavnou turistickou atrakciou aj hlavným miestom manifestácií a demonštrácií.

## Významné budovy
* Catedral Metropolitana de la Asunción de la Santísima Virgen María a los cielos (najväčšia baroková katedrála na svete)
* Palacio Nacional (sídlo prezidenta republiky)
* Sagrario
* Najvyšší mexický súd

## Iné projekty

Kategória:Mexiko (mesto)
Kategória:Námestia v Mexiku
Plaza de la Constitución

**Plaza de la Constitución** (doslova *Námestie ústavy*) môže byť:
*v Argentíne: Plaza de la Constitución (Buenos Aires)
*v Čile:Plaza de la Constitución (Santiago)
*v Guatemale: Plaza de la Constitución (Guatemala)
*v Mexiku: 
**Plaza de la Constitución (mesto Mexiko)
**Plaza de la Constitución (Tlaxcala, Mexiko)
*v Peru: Plaza de la Constitución (Huancayo, Peru)
*v Španielsku: 
**Plaza de la Constitución (Jaén)
**Plaza de la Constitución (Malaga)
**Plaza de la Constitución (San Sebastián)
**Plaza de la Constitución (Vigo, Španielsko)
**Plaza de la Constitución (Almería)
**Plaza de la Constitución (Getafe)
**Plaza de la Constitución (Fuenlabrada)
Ursula Andressová

**Ursula Andressová** (* 19. marec 1936, Ostermundigen, kantón Bern) je švajčiarska herečka ocenená Zlatým glóbusom, sex-symbol 60. rokov 20. storočia. Známou sa stala vďaka roli Bond girl *Honey Rider* v prvej oficiálnej bondovke *[[James Bond: Dr. No|Dr. No]]* z roku 1962. Bondovo dievča si zahrala aj v neoficiálnom filme Casino Royale (1967), kde stvárnila postavu *Vesper Lyndovej*. 

## Osobná a profesná kariéra
Narodila sa do rodiny Švajčiarky Anny a nemeckého diplomata Rolfa Andressovcov. Otec bol z politických dôvodov zo Švajčiarska neskôr vyhostený. Má štyri sestry a jedného brata. Hovorí plynule po anglicky, francúzsky, nemecky a taliansky. Študovala v Berne a Ženeve. Svoju kariéru začala ako modelka v Paríži. Prvú filmovú ponuku získala v Taliansku. V Spojených štátoch bola potom niektorými označovaná za druhú Marlene Dietrichovú.

V roku 1957 sa vydala za amerického herca Johna Dereka, ktorý jej pomohol v kariére. Po deviatich rokoch však nasledoval rozvod. V roku 1962 získala svoju najslávnejšiu rolu *Honey Rider* v prvej oficiálnej bondovke *[[James Bond: Dr. No|Dr. No]]*, ktorá jej zaistila slávu. Jej hlas bol dabovaný herečkou Nikki van der Zylovou. Za rolu získala Zlatý glóbus v kategórii *Objav roka* (1964). V roku 2003 diváci na *Channel 4* zvolili jej postavu v *Dr. No* na 1. miesto medzi „100 najviac sexy filmovými momentmi.“

Nasledovala práca s Frankom Sinatrom a Deanom Martinom na filme *Four for Texas* (1963). V snímke *Muž z Honkongu* (1965) sa zoznámila s Jeanom-Paulom Belmondom a nadviazala s ním osobný vzťah. V roku 1965 nafotila sériu nahých snímkov pre časopis *[[Playboy]]*. V roku 1967 sa potom objavila v ďalšej, tentokrát neoficiálnej bondovke Casino Royale, kde stvárnila Bond girl *Vesper Lyndovú*. Na natáčanie snímky *Clash of the Titans* (1981), kde hrala po boku hereckej legendy Laurence Oliviera, sa zoznámila s mladším kolegom Harry Hamlinom. Z ich vzťahu sa narodil syn Dimitrij. 
 
V roku 1995 ju *Empire magazine* zaradil medzi „100 najväčších sexy symbolov histórie filmu“. Jej životnými partnermi boli tiež Marlon Brando alebo James Dean. Od roku 1983 je jej priateľom Lorenzo Rispoli.

## Herecká filmografia

## Iné projekty

## Externé odkazy
* 
* 

## Zdroj
* 

Kategória:Švajčiarske filmové herečky
Kategória:Švajčiarske televízne herečky
Kategória:Držitelia ceny Zlatý glóbus
Kategória:Osobnosti z kantónu Bern
Kategória:Herečky, ktoré hrali Bond girls
Ariane 1

**Ariane 1** bola štvorstupňová nosná raketa, vyvinutá Európskou vesmírnou agentúrou. Vývoj Ariane nadväzoval na zrušený projekt rakety Europa. Raketa bola navrhnutá tak, aby mohla vyniesť dve družice naraz, ESA si od toho sľubovala zníženie ceny. Vývoj začal v roku 1973. Prvýkrát vzlietla v roku 1979. Celkový počet štartov bol 11, z čoho dva skončili haváriou. Posledný štart sa konal v roku 1986. 

Prvý stupeň bol poháňaný štyrmi motormi Viking, spaľujúcimi UDMH a N<sub>2</sub>O<sub>2</sub>. Druhý stupeň bol osadený jedným motorom Viking. Tretí stupeň bol poháňaný motorom HM7-A na kryogenické pohonné látky, kvapalný vodík a kyslík. Štvrtý stupeň mal raketový motor na tuhé pohonné látky. Toto usporiadanie bolo zhodné u rakiet radu Ariane až do schválenia Ariane 4. Po nehode druhej rakety kvôli nestabilite spaľovania v máji 1980 bolo inovované palivo a miesto čistého UDMH sa používala zmes 75 % UDMH a 25 % hydrazínu. Toto palivo, nazývané UH-25, je svojimi vlastnosťami veľmi podobné americkému Aerozínu 50.

## Starty Ariane 1

## Referencie

## Externé odkazy
*http://www.astronautix.com/lvs/ariane.htm

Kategória:Nosné rakety vo výslužbe
Kategória:Nosné rakety ESA
Hnojivo

**Hnojivo** alebo **hnojivá látka** je látka dodávajúca rastline potrebné živiny alebo podporujúca výživu rastliny. Podáva sa rastline najčastejšie cez pôdu alebo priamo do rastliny.

## Delenie
Podľa spôsobu účinku:
* priame hnojivo - obsahujú priamo živiny 
* nepriame hnojivo - neobsahujú živiny, len podporujú výživu rastlín (napr. očkovacie látky, sorbenty, bakteriálne prípravky)

Podľa pôvodu:
* prírodné hnojivo
** gazdovské hnojivo (=statkové hnojivo) - patrí medzi organické hnojivá
*** hospodárske hnojivo - maštaľný hnoj, močovka, hnojovka, hnojovica a podobne
*** zelené hnojenie
*** slamnatý hnoj
*** (niektoré) komposty 
** sídelné odpady: (sídelné) komposty a čistiarenský kal - patrí medzi organické hnojivá
** iné
* priemyselné hnojivo (=chemické hnojivo, umelé hnojivo) - väčšinou anorganické, ale aj organické, hnojivo
** jednoduché hnojivo (=jednozložkové hnojivo)
** viaczložkové hnojivo
*** kombinované hnojivo
*** zmiešané hnojivo

Podľa zloženia:
* organické hnojivo 
* anorganické hnojivo - spravidla minerálne hnojivo
* organominerálne hnojivo

Podľa skupenstva:
* tuhé hnojivo - napr. hnoj, kompost
** práškové hnojivo
** zrnité hnojivo
*** kryštalické hnojivo
*** granulované hnojivo
** iné
* polotuhé hnojivo
* tekuté hnojivo 
** kvapalné hnojivo
** plynné hnojivo

Podľa spôsobu aplikácie:
* pôdne hnojivo - hnojivo sa zapraví do pôdy a rastliny prijímajú živiny z pôdy koreňmi
* mimokoreňové hnojivo (= listové hnojivo, foliárne hnojivo) – hnojenie na nadzemnú časť rastlín (listy)
* hnojenie závlahou – súčasne s aplikáciou vody používanej na zálievku či závlahu
* špeciálne hnojenie – zohľadňujú sa špecifické požiadavky pestovania rastlín alebo osobitné nároky rastlín

## Pozri aj
* rastliny
* fotosyntéza

## Externé odkazy

* Výživa rastlín a hnojivá
* Zoznam hnojív a pôdnych pomocných látok povolených v ekologickej poľnohospodárskej výrobe - Ministerstvo pôdohospodárstva Slovenskej republiky
* http://www.liz-online.de/gi/dueng/orgDueng.htm
Tiosíran sodný

**Tiosíran sodný** je chemická kryštalická látka s chemickým vzorcom Na2S2O3·5H2O. Je to pentahydrát, ktorý sa v potravinárstve označuje E539. Pred meraním pH bielidiel sa táto látka pridá do bielidla, inak sa pH bielidla zmerať nedá.

## Zdroje

Sodný
Kategória:Zlúčeniny sodíka
539
Majstrovstvá sveta vo futbale 2010 – Skupina A

Zápasy **Skupiny A** Majstrovstiev sveta vo futbale 2010 sa budú hrať od 11. do 22. júna na šiestich štadiónoch. V **Skupine A** sú štyri tímy:  (86),&nbsp; (15),&nbsp; (19)&nbsp;a&nbsp; (7). V zátvorke je umiestnenie v rebríčku FIFA. 
Víťaz skupiny sa stretne s druhým zo Skupiny B, a druhý zo skupiny sa stretne s víťazom Skupiny B. 

:Všetky časy sú (UTC+2)

## Juhoafrická republika - Mexiko

## Uruguaj - Francúzsko

## Juhoafrická republika - Uruguaj

## Francúzsko - Mexiko

## Mexiko - Uruguaj

## Francúzsko - Juhoafrická republika

Skupina A
Improliga

**Improliga** je tradičná súťaž tímov i jednotlivcov v divadelnej improvizácii. Na Slovensku sa organizuje už niekoľko desaťročí v rôznych mestách. Nie je nijako centralizovaná a jednotlivé Improligy zvyčajne nemajú nič spoločné. O ich prípravu sa starajú, buď miestni profesionálni, či amatérski divadelníci, alebo iní dobrovoľníci.

Cieľom tímu (či jednotlivca) je na zadanú tému vytvoriť, čo najlepšiu komediálnu scénku. Výkony hodnotí porota. Tá je zložená z pozvaných hostí alebo z divákov (niekedy kombinovane).

## Miesto konania
**Improliga** sa na Slovensku aktuálne organizuje v týchto mestách:

* Banská Bystrica
** Bystrická improliga - pre študentov stredných škôl
* Bratislava
** Improliga v Elam klube
** Improliga mc2
* Bytča
*Nitra
* Pezinok
* Spišská Nová Ves
* Trnava
* Žilina
** Medzinárodná improliga

## Referencie

## Externé odkazy
* doc. PhDr. N.Lindovská - Improvizačný princíp v slovenskom divadle...
* Fotky z Improligy v Elame 
* Improliga v klube Elam 
* História improligy 

Kategória:Divadlo na Slovensku
Kategória:Kultúra v slovenských mestách
Dunga

**Carlos Caetano Bledorn Verri**  (* 31. október, 1963, Ijuí, Rio Grande do Sul) je bývalý brazílsky futbalista a tréner. Je talianskeho a nemeckého pôvodu. Hrával ako defenzívny stredopoliar a v roku 1994 sa stal majstrom sveta. Celkovo odhral za Brazíliu 91 zápasov, v ktorých strelil 6 gólov. V súčasnosti je trénerom brazílskej reprezentácie.

## Úspechy
### Ako hráč
;Internacional
* Campeonato Gaúcho: 1982, 1983, 1984

;Vasco da Gama
* Campeonato Carioca: 1987
* Taça Guanabara: 1986

;Júbilo Iwata
* J. League: 1997

;Brazília „20“
* Majstrovstvá sveta vo futbale do 20 rokov: 1983
* Juhoamerické hry mládeže: 1983

;
* Majstrovstvá sveta: 1994
* Pohár konfederácií FIFA: 1997
* CONMEBOL predolympijský turnaj: 1984

;Personal
* Najcennejší hráč J. League: 1997

### Ako tréner
;
* Pohár konfederácií FIFA: 2009
* Copa América: 2007

## Zdroj
* 

## Externé odkazy
* Oficiálna webstránka

Kategória:Brazílski futbalisti
Kategória:Hráči Corinthians
Kategória:Hráči AC Fiorentina
Kategória:Hráči VfB Stuttgart
Kategória:Hráči Júbilo Iwata
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Kategória:Tréneri Majstrovstiev sveta vo futbale 2010
Kategória:Majstri sveta vo futbale
Kategória:Brazílske osobnosti nemeckého pôvodu
Kategória:Brazílske osobnosti talianskeho pôvodu
Chočský príkrov

**Chočský príkrov** môže byť:
* v širšom zmysle, vrchná tenkokôrová príkrovová superjednotka Centrálnych Západných Karpát, pozri hronikum
* v užšom zmysle čiastková príkrovová jednotka hronika nachádzajúca sa v Chočských vrchoch, pozri chočský príkrov (v užšom zmysle)
Fotokniha (digitálna tlač)

**Fotokniha** je (fyzický) fotoalbum vytlačený digitálnou tlačou. Vyrába sa spravidla tak, že konečný používateľ prostredníctvom príslušného softvéru vytvorí grafický návrh fotoalbumu, ktorý je následne príslušným podnikom spracovaný digitálnou tlačou a zviazaný knihárskou väzbou. 

Fotokniha si získala obľubu spolu s rozšírením digitálnych fotoaparátov. 
## Softvér na spracovanie fotoknihy

Návrh fotoknihy sa pripravuje v počítačovom programe, ktorý väčšina spracovateľov fotokníh poskytuje zadarmo. Softvér umožňuje rozloženie fotografií na stranách fotoknihy, vkladanie a formátovanie textu, pridávanie ďalších grafických prvkov ako je pozadie, cliparty, orámovanie fotografií a iné. Súčasne môže softvér umožňovať i základné úpravy fotografií, ako je zmena farebnosti (čiernobiely efekt, sépiový efekt) či odstránenie červených očí. 
Softvér zvyčajne umožňuje spracovanie súborov vo formáte jpeg vo farebnom modeli RGB.
Na záver spracovania je možné fotoknihu napáliť na CD, prípadne odoslať na spracovanie cez internet. 
V budúcnosti výrobcovia pravdepodobne zjednodušia prípravu fotoknihy prostredníctvom online aplikácií bez nutnosti inštalácie dodatočného softvéru.

## Formáty fotoknihy
Jednotliví výrobcovia ponúkajú rôzne formáty fotokníh od 14 cm x 13 cm až po XXL rozmer 42 x 30 cm. 

## Počet strán fotoknihy
Rozsah fotoknihy volí užívateľ v príslušnom softvéri, býva však stanovený minimálny a maximálny počet strán.

## Väzby fotoknihy
Najpoužívanejšie druhy väzieb (obálok) sú:
 
* Zošitová väzba
* Mäkká väzba
* Tvrdá väzba
* Plátenná väzba
* Väzba z umelej kože

## Kvalita papiera
Najvyššiu možnú kvalitu predstavuje fotokniha na fotopapieri. Bežne sa na tlač fotoknihy používa tlačiarenský papier s gramážou 150 – 250 g/m2.

## Spracovatelia fotoknihy
Najväčší spracovateľ fotokníh v Európe, nemecká spoločnosť CeWe Color AG, spracuje ročne 3,5 milióna fotokníh.

## Referencie


## Externé odkazy
* Ocenenie EISA 2009 - Európska fotokniha 
* Fotokniha
* Fotokniha služba
* Photobook Cover with Enhancement - Tipa World Awards 2018

Kategória:Fotografia
Lekárska veda

**Lekárske vedy** alebo **medicínske vedy** sú  vedy ktoré sa zaoberajú chorobami. Zaoberajú sa  rozpoznávaním, príčinami, prevenciou, liečením  a prejavmi chorôb.

## Zoznam lekárskych vied
Medzi lekárske vedy sa podľa Ministerstva školstva SR radia nasledovné podskupiny odborov a samotné odbory :  
* Základné lekárske vedy a farmaceutické vedy
** Anatómia, histológia a embryológia
** Farmaceutická chémia
** Farmakognózia
** Farmakológia
** Galenická farmácia
** Normálna a patologická fyziológia
** Toxikológia
** Onkológia
** Patologická anatómia a súdne lekárstvo
** Ostatné príbuzné odbory základných odborov lekárskych a farmaceutických vied
* Klinické lekárske vedy]
** Anestéziológia a resuscitácia
** Dermatovenerológia
** Fyziatria, balneológia a liečebná rehabilitácia
** Gynekológia a pôrodníctvo
** Chirurgia
** Neurológia
** Nukleárna medicína
** Oftalmológia
** Ortopédia
** Otorinolaryngológia
** Pediatria
** Psychiatria
** Röntgenológia a rádiológia
** Urológia
** Vnútorné choroby
** Urgentná a pohotovostná medicína
** Zubné lekárstvo
** Klinická biochémia
** Klinická farmácia
** Klinická farmakológia
** Ostatné príbuzné odbory klinických odborov lekárskych vied
* Zdravotné vedy
** Epidemiológia
** Hygiena
** Ošetrovateľstvo
** Sociálna farmácia - lekárenstvo
** Sociálne služby a poradenstvo
** Telovýchovné lekárstvo
** Verejné zdravotníctvo
** Letecké a kozmické lekárstvo
** Vojenské zdravotníctvo
** Ostatné príbuzné odbory zdravotníctva a sociálnych služieb
* Biotechnológie v zdravotníctve
** Asistovaná reprodukcia
** Technológie skúmajúce DNA, proteínov a enzýmov a ich vplyv na organizmus
** Ostatné príbuzné odbory biotechnológií v zdravotníctve
** Ostatné odbory lekárskych vied

## Referencie


Kategória:Veda
Leonardo Nascimento de Araújo

**Leonardo Nascimento de Araújo**, známy ako **Leonardo** (* 5. september, 1969, Niterói, Brazília), je bývalý futbalový stredopoliar, ktorý reprezentoval Brazíliu. Hral na Majstrovstvách sveta 1994, na ktorých Brazília triumfovala a tiež v roku 1998, kde skončila na druhom mieste.

## Kariéra
Leonardo začal jeho kariéru v brazílskom klube Flamengo v roku 1987. Vo veku 17 dostal príležitosť zahrať si s brazílskymi reprezentami akými boli Zico, Leandro, Bebeto a Renato Gaúcho a vyhral jeho prvý národný titul.  V roku 1990 sa Leonardo stal hráčom São Paulo FC a o rok neskôr, Leonardo, Raí, a ďalšie mladé talenty boli súčasťou tímu tzv. „esquadrão tricolor“, ktorý získal brazílsky titul.

Neskôr toho roku prestúpil do španielskeho klubu Valencia CF. Po dvoch sezónach sa nakrátko vrátil do klubu São Paulo FC. Počas tohto krátkeho pôsobenia vyhral Copa Libertadores a Toyota Cup.

Leonardo odohral svoj reprezentačný debut v roku 1990. Bol súčasťou tímu, ktorý hral na Majstrovstvách sveta 1994, hrával ako ľavý obranca. V zápase proti USA fauloval a zranil stredopoliara Taba Ramosa, za dostal dištanc, pre ktorý už v ďalších zápasoch nemohol nastúpiť.

Po majstrovstvách sveta sa stal hráčom japonského klubu Kashima Antlers v novovytvorenej J. League. Leonardo tu opätovne hrával so svojmim vzorom Zicom. V roku 1996, sa vrátil do Európy, tentokrát podpísal zmluvu s klubom Paris St Germain, kde znova dosiahol viaceré úspechy. V tomto období sa presunul z postu ľavého obrancu na post stredopoliara, kde zvykol nastupovať na pozícií tvorcu hry. 

V roku 1997 podpísal zmluvu s talianskym klubom AC Miláno, prestup stál rossoneri 8,5 milióna eur. Tu odohral štyri sezóny, po nich sa vrátil do Brazílie, kde nastupoval za São Paulo FC a Flamengo. 

V máji 2009 sa po odchode Carla Ancelottiho stal trénerom AC Miláno.

## Úspechy
### Klubové úspechy
* Brazílska liga 1987, 1991
* Copa do Brasil 1990
* Campeonato Paulista 1991
* Recopa Sudamericana 1993, 1994
* Supercopa Sudamericana 1993
* Interkontinentálny pohár 1993
* Japonská liga 1996
* Serie A 1999
* Taliansky pohár 2003

### Reprezentačné úspechy
* Majstrovstvá sveta vo futbale 1994 - Víťaz
* 1997 Copa America - Víťaz
* Pohár konfederácií FIFA 1997 - Víťaz
* Majstrovstvá sveta vo futbale 1998 - Druhé miesto

## Iné projekty

## Zdroj

Kategória:Brazílski futbalisti
Kategória:Hráči Clube de Regatas do Flamengo
Kategória:Hráči São Paulo FC
Kategória:Hráči Kashima Antlers
Kategória:Hráči Valencia CF
Kategória:Hráči Paris Saint-Germain FC
Kategória:Hráči AC Miláno
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Kategória:Majstri sveta vo futbale
Priemyselné hnojivo

**Priemyselné hnojivo** alebo **chemické hnojivo** alebo **umelé hnojivo** je priemyselne vyrábané hnojivo, ktoré je koncentrovanou anorganickou alebo (zriedkavejšie) organickou zlúčeninou primárnych biogénnych prvkov (najmä dusíka, fosforu a draslíka) alebo zmesou týchto zlúčenín a je často obohatené zlúčeninami vhodných sekundárnych a stopových biogénnych prvkov. 

Delenie:
* jednoduché hnojivo (=jednozložkové hnojivo) - spravidla dusíkaté, draselné, vápenaté alebo fosforečné hnojivo
* viaczložkové hnojivo - najčastejšie hnojivo PK, hnojivo NP alebo hnojivo NPK (N=dusík, P=fosfor, K=draslík)
**kombinované hnojivo
**zmiešané hnojivo

Kategória:Hnojivá
Redukcia (teoretická informatika)

Redukcia v zmysle teórie vypočítateľnosti je vyjadrenie problému v podobe inštancie iného problému.
Pomocou redukcie sa definujú triedy zložitosti. Ak sa dá problém A redukovať na problém B, a B sa dá redukovať na A, hovoríme, že A a B sú rovnako ťažké problémy, alebo že A aj B patria do rovnakej triedy zložitosti.

Ako funguje redukcia problému A na problém B? Je to taký postup, ktorý:
# transformuje vstup problému A na vstup problému B
# vyrieši B
# transformuje výstup B na výstup A

Príklad:

Majme čiernu skrinku B, ktorá vie vypočítať funkciu sínus. Chceme vedieť počítať problém A, ktorý pre dané \! x vráti súčin \! \sin x\cos x.

Na to môžeme využiť vzorec \! \sin 2x = 2\sin x\cos x. Treba len vhodne transformovať vstupy a výstupy. Rovnica sa dá upraviť na \sin x\cos x = \frac{\sin 2x}{2}. Takže naša redukcia bude vyzerať takto:

# zoberieme vstup \! x, transformujeme ho na \! 2x
# vyriešime B so vstupom \! 2x, výsledok bude \! \sin 2x
# tento výsledok vydelíme dvoma, čo je výsledok A

Tento príklad je len ilustračný, redukcia sa využíva hlavne v prípadoch, keď je náročné reprodukovať riešenie problému B, alebo sme na to leniví. Využijeme len to, že B vieme riešiť. Napríklad na kalkulačke máme tlačidlo sin, ktorý počíta sínus, ale málokoho zaujíma, ako vnútorne funguje. Vyššie uvedený príklad sa dá využiť v prípade, keď sa nám pokazí tlačidlo kosínus.

Kategória:Informatika
Kategória:Informatické výhonky
Fotokniha

**Fotokniha** môže byť:
*fotografická kniha (kniha obsahujúca prevažne fotografie)
*fyzický fotoalbum vytvorený digitálnou tlačou, pozri fotokniha (digitálna tlač)
Renault Scénic

náhľad|Renault Scénic
**Renault Scénic** je model osobného automobilu spoločnosti Renault kategórie MPV. Na trh bol uvedený v roku 1996 pod názvom **Renault Mégane Scénic**. O 3 roky neskôr prešiel faceliftom a bol premenovaný na Renault Scénic. Nasledujúci rok sa objavila aj verzia s pohonom všetkých 4 kolies pod označením RX4. V roku 2003 nastúpil Scénic druhej generácie.

## Zdroj

Scénic
Kategória:Kompaktné MPV
Victor Hedman

**Victor Hedman** (* 18. december 1990, Örnsköldsvik, Švédsko) je švédsky hokejový obranca. Je hráčom tímu NHL Tampa Bay Lightning, ktorý ho draftoval z druhého miesta v roku 2009. 

## Kariéra
Hedman začal hrať vo švédskom juniorskom klube MODO Hockey v ročníku 2006/07. V prvej kompletnej sezóne nazbieral v 34. zápasoch 25 bodov. Po tejto sezóne sa dostal do profesionálneho klubu MODO, keď mal len 16 rokov. V roku 2009 sa zúčastnil majstrovstiev juniorov, kde získal so Švédskom strieborné medaily. Nakoniec v drafte 2009 bol vybratý z druhého miesta za Kanaďanom Johnom Tavaresom. Debut v drese Tampy Bay prežil v prvom zápase ročníka 2009/10 3. októbra 2009 proti Atlante Thrashers. V tomto zápase zaznamenal aj svoj prvý bod, keď prihral na gól svojmu spoluhráčovi Martinovi St. Louisovi. Prvý gól vsietil 5. decembra 2009 brankárovi New York Islanders Dwayneovi Rolosonovi.

## Reprezentácia
Zúčastnil sa dvoch majstrovstiev sveta juniorov v rokoch 2008 a 2009 a za každým získal striebornú medailu, keď Švédsko dvakrát prehralo s Kanadou. Debut v A tíme reprezentácie odohral proti výberu Nórska keď mal 17 rokov.

### Klubová štatistika

## Iné projekty

## Externé odkazy
* 

Kategória:Švédski hokejisti
Kategória:Hráči Tampa Bay Lightning
Kategória:Majstri sveta v ľadovom hokeji
Kategória:Účastníci MS v hokeji 2010
Kategória:Účastníci MS v hokeji 2012
Kategória:Účastníci MS v hokeji 2017
Udžijasu Hódžó

**Udžijasu Hódžó** (; 1515 –  1571) bol syn Udžicunau Hódžó a tretí vodca japonského klanu Hódžó z Odawary. Známy ako "Lev zo Sagami", Udžijasu je všeobecne považovaný za najschopnejšieho z piatich generácií daimjóv rodu Hódžó. Bol súčasníkom slávnych daimjóv Kenšina Uesugiho, Šingena Takedu a Jošimota Imagawu z obdobia Sengoku.

## Vláda Udžijasua
Smrť jeho otca Udžicuna sa v roku 1541 pokúsil využiť Tomosada Ógigajacu a neúspešne obliehal hrad Edo. O štyri roky neskôr sa Tomosada spojil s Haruudžim Ašikagaom a Norimasou Uesugim a obliehal hrad Kawagoe, ktorý bránil Cunanari Hódžó (mladší brat Udžijasua). Posádku hradu tvorilo iba 3000 bojovníkov, ktorí čelili 85 000 dobyvateľom. Udžicuna rýchlo zhromaždil 8000 mužov a vydal sa bratovi na pomoc. Vzhľadom na obrovskú presilu dobyvateľov sa Udžicuna rozhodol pre netradičnú taktiku a prikázal prekvapivý nočný útok. Aby ešte zvýšil šancu na úspech, prikázal svojím bojovníkom odložiť ťažkú ochrannú výzbroj a zakázal odrezávanie hláv padlých nepriateľov. Tento tradičný, časovo náročný, samurajský zvyk by totiž príliš zdržoval pri riskantnej nočnej akcii, ktorej úspech závisel na rýchlosti. Nočný útok podporený výpadom obrancov z hradu bol nadmieru úspešný a koalícia nepriateľov klanu Hódžó sa rozpadla.

Udžijasu rozšíril teritórium klanu Hódžó, ktoré teraz pokrývalo päť provincií a riadil a spravoval územie väčšie ako jeho otec a starý otec. V roku 1564 sa Udžijasu stretol s Jošihiro Satomim v druhej bitke pri Kónodai – na rovnakom mieste, ako sa kedysi stretli ich otcovia (Udžicuna Hódžó a Jošitaka Satomi) v roku 1538. Udžijasu mal k dispozícii 20 000 bojovníkov, Jošihiro iba 8 000 a rovnako ako pred 26 rokmi sa z víťazstva radoval klan Hódžó.

Ku koncu svojho života videl Udžijasu prvý veľký konflikt medzi svojim klanom a Šingenom Takedom (武田 信玄), ktorý sa stal jedným z najväčších bojovníkov tohto obdobia. Ako odpoveď na zásah klanu Hódžó na jeho inváziu do provincie Suruga, prišiel Šingen do provincie Musaši z domovskej provincie Kai a zaútočil na Hachigatu a hrad Takijama, kde ho odrazili synovia Udžijasua. Aj napriek ubráneniu hradov pre šingenom, Šingen tlačil na centrálny hrad klanu Hódžó v Odaware, podpálil mesto pod hradom a odtiahol po troch dňoch. Dvaja z Udžijasuových siedmich synov  bojovali s Takedaom v bitke pri Mimasetoge v roku 1569, ktorá ukončovala prvé ťaženie Takedu proti Hódžó.

Následne Udžijasu dohodol mier s Kenšinom Uesugim a Šingenom Takedom, najsilnejšími nepriateľmi klanu Hódžó, nechajúc bezdetného Kenšina, aby adoptoval jeho sedem synov a akceptoval skutočnosť, že Šingen vládol nad Surugou. Udžijasu zomrel v roku 1571, keď už (od roku 1559) klanu vládol jeho syn Udžimasa Hódžó.

## Referencie


## Zdroje
*Turnbull, Stephen (2002). 'War in Japan: 1467-1615'. Oxford: Osprey Publishing.

## Externé odkazy
* Samurai Archives - Hojo_Ujiyasu 

Kategória:Narodenia v 1515
Kategória:Úmrtia v 1571
Kategória:Osobnosti obdobia Sengoku
Kategória:Samuraji
T-Com extraliga 2005/2006

**T-Com extraliga 2005/2006** bola trinástou sezónou hokejovej extraligy. Víťazom sa stalo družstvo MsHK Žilina, ktoré porazilo vo finále družstvo HK Tatravagónka Poprad 4:3 na zápasy v sérii hranej na 4. víťazné zápasy. Nevypadol nikto. Družstvo MHC Martin sa zachránilo v baráži.

## Konečná tabuľka základnej časti

## Play-off
### Pavúk

### Štvrťfinále

* **[[HC Nitra|HKm Nitra]]** - HK 36 Skalica  4:3  (**4:5p**, **5:1**, 3:4sn, 1:0, **3:1**, 2:3sn, **3:1**)
* **[[HC Košice]]** - HC Slovan Bratislava 4:0 (**4:3**, **3:0**, 2:0, 3:2)
* HKm Zvolen – **[[MsHK Garmin Žilina|MsHK Žilina]]**  0:4  (**1:2sn**, **2:3pp**, 2:3pp, 3:4pp)
* Dukla Trenčín -  **[[HK ŠKP Poprad|HK Tatravagónka Poprad]]** 0:4  (**1:2**, **0:2**, 1:3, 1:2)

### Semifinále

* HKm Nitra - **[[MsHK Garmin Žilina|MsHK Žilina]]**  2:4  (**6:2**, **2:3pp**, 2:3pp, 1:2, **3:2**, 0:1)
* HC Košice -  **[[HK ŠKP Poprad|HK Tatravagónka Poprad]]** 0:4  (**3:5**, **2:3**, 1:2, 0:2)

### Finále

* HK Tatravagónka Poprad - **[[MsHK Garmin Žilina|MsHK Žilina]]** 3:4  (**4:3**, **2:3**, 2:3, 3:2pp, **5:1**, 1:2pp, **1:4**)

## Baráž o extraligu
* **[[MHC Martin]]** (posledný z extraligy) - HC VTJ Topolčany (víťaz 1. ligy) 4:0 na zápasy (**4:1**, **2:1sn**, 9:3, 5:2)

## Majster Slovenska 2005/2006 - [[MsHK Žilina]]
* **Brankári:** Miroslav Lipovský, Marek Laco  
* **Obrancovia:** Jan Dlouhý, Ivan Droppa, Tomáš Ficenc, Dalibor Kusovský, Tomáš Nádašdi, Adam Ratulovský, Lukáš Sedláček, Miroslav Sekáč, Juraj Senko, Stanislav Škorvánek
* **Útočníci:** Tomáš Červený, Martin Gálik, Stanislav Gron, Michal Hreus, Jaroslav Jabrocký, Michal Kokavec, Roman Kontšek, Róbert Krajči, Václav Král, Pavol Melicherčík, Martin Opatovský, Tomáš Oravec, Róbert Rehák, Gabriel Spilar, Martin Tomko, Rudolf Verčík  
* **Tréneri:** Ján Šterbák, Anton Tomko

Kategória:Sezóny slovenskej hokejovej ligy
Kategória:Ľadový hokej v 2005
Kategória:Ľadový hokej v 2006
IntelliCAD

**IntelliCAD** je CAD-program s natívnou podporou DWG formátu, ktorý vyvíja združenie **IntelliCAD Technology Consortium** (**ITC**) - užívateľom ho ponúkajú v rôznych obmenách, v rôznych jazykových mutáciách (vrátane slovenskej) a pod rôznymi názvami jednotliví členovia ITC. 

Komplikovaná história IntelliCAD-u siaha do 90-tych rokov, kedy ho (ako alternatívu AutoCAD-u spoločnosi Autodesk) začali pripravovať vývojári z firmy Softdesk, ktorí neskôr založili spoločnosť Boomerang. Technológiu IntelliCAD-u potom odkúpila spoločnosť Visio, prvá predávaná verzia (IntelliCAD 98) však nepriniesla očakávaný komerčný úspech a Visio pred svojím začlenením do Microsoft-u previedlo práva na program na novozaložené neziskové združenie ITC. Krátky čas bol IntelliCAD programom s otvoreným kódom a vývoj zabezpečovali členovia združenia, dnes program vyvíja profesionálny tým platený z členských príspevkov ITC. 

IntelliCAD je univerzálny CAD-program, pracuje s DWG formátom od verzie 2,5 až po aktuálnu (v súčasnosti s využitím knižníc DWGdirect od Open Design Alliance), podporuje aj mnohé pomocné súbory AutoCAD-u (napr. písma, menu či typy čiar a šrafovaní), umožňuje nahrávanie makier a programovanie nadstavieb a doplnkov v LISP-e, VBA, SDS (obdoba ADS) a najnovšie aj DRX (obdoba ARX) - cieľom vývojárov bolo vytvorenie programu čo najkompatibilnejšieho s AutoCAD-om a s užívateľským rozhraním, ktoré umožní jednoduchý prechod medzi týmito programami (podobné príkazy, menu i nástrojové lišty, podobná filozofia ovládania a práce s výkresom). Niektoré funkcie (napríklad prácu s DWG-súbormi, renderovanie, správu rastrových obrázkov či 3d modelovanie) zabezpečujú programy tretích strán. Technológia IntelliCAD-u je tiež základom pre špecializované CAD-programy.
Aktuálna verzia programu (v septembri 2015): 8.1.

## Externé odkazy
*  Stránky združenia ITC

## Zdroj
* 

Kategória:CAD softvér
Pitcairn (ostrov)

náhľad|Poloha
náhľad|Pitcairn

**Pitcairn** je malý vulkanický ostrov v Tichom oceáne. Je to druhý najväčší ostrov Pitcairnových ostrovov a jediný obývaný. Na severe ostrova sa rozkladá hlavné a jediné mesto Pitcairnových ostrovov – Adamstown (s asi 50 obyvateľmi).

Ostrov leží v Tichom oceáne, približne  od Nového Zélandu a Južnej Ameriky. Pitcairn objavil 2. júla 1767 kadet Robert Pitcairn a od roku 1838 je kolóniou Spojeného kráľovstva. Súostrovie je poslednou kolóniou v Pacifiku.

Na ostrove sa nachádza vyhasnutá sopka Pawala. Sopečná pôda na ostrove je veľmi úrodná, dokonca sú tu tri sladkovodné pramene. 

V roku 1790 sem priplávali vzbúrenci z lode Bounty (Angličania) spoločne s niekoľkými Tahiťanmi. Loď spálili v zátoke Bounty Bay, založili mesto Adamstown, a časť ich potomkov tu žije dodnes, zvyšok emigroval.

## Pozri aj
* Dejiny Pitcairnových ostrovov

## Iné projekty

## Externé odkazy
* Oficiálna stránka 
* Dejiny ostrova
* Pitcairn Islands  na CIA World Factbook

## Zdroj

Kategória:Pitcairnove ostrovy
Kategória:Ostrovy Spojeného kráľovstva
Oeno

**Oeno** je malý koralový atol v Tichom oceáne. Patrí medzi štyri Pitcairnove ostrovy a je z nich tretí najväčší. Najvyšší bod dosahuje len 4 m n. m. 

Oeno bol pripojený k Pitcairnovým ostrovom v roku 1938, predtým patril Veľkej Británii. Leží asi  od hlavného mesta Pitcairnových ostrovov, Adamstownu.

## Pozri aj
*Dejiny Pitcairnových ostrovov

## Zdroj

Kategória:Pitcairnove ostrovy
Kategória:Atoly Tichého oceánu
Gymnázium (Šahy, Mládežnícka 22)

**Gymnázium Šahy** je štátne gymnázium v Šahách so 4-ročným štúdiom so zameraním na informatiku a s 8-ročným  štúdiom so zameraním na cudzie jazyky.

## História
Gymnázium bolo v Šahách otvorené 4. septembra 1913, kedy boli otvorené dve triedy a zapísaných 95 žiakov. V roku 1919 česko-slovenská správa zriadila 4 nižšie triedy gymnázia a 4 vyššie triedy boli povolené privátnou formou. V marci 1945 bolo zriadené *Štátne gymnázium v Šahách* a v školskom roku 1945/1946 sa konali prvé maturitné skúšky. V roku 1948 si študenti vytvorili Školskú radu, ktorá vydávala časopis *Nový študent* a boli vytvorené literárne, športové a záujmové krúžky. V šk. roku 1946/1947 bola na žiadosť rodičov vytvorená reálna vetva gymnázia. V rokoch 1954 – 1968 škola fungovala ako jedenásťročná stredná škola.

Od roku 1996 sa gymnázium rozširuje o triedy 8-ročného gymnázia so zameraním na cudzie jazyky. Od roku 2008 má gymnázium v 4-ročnej vetve zameranie na informatiku.

## Štúdium

**5-ročné štúdium** zamerané na cudzie jazyky (pre žiakov, ktorí  ukončili 8. alebo 9. ročník ZŠ)
* 1. jazyk – anglický jazyk
* 2. jazyk – nemecký jazyk

## Vybavenie školy
*Odborné učebne: biológia, chémia, fyzika; biologické, chemické a fyzikálne laboratórium; 5 učební cudzích jazykov, jazykové laboratórium, učebňa SVS, učebňa DEJ, 3 učebne IKT spojené v sieti a pripojené na internet,
*knižnica – učiteľská i žiacka,
*telocvičňa, posilňovňa, gymnastická sála, na dvore malé futbalové ihrisko

## Vedenie školy
* Riaditeľ: PhDr. Tatiana Wenclová
* Zástupca: Mgr. Miroslav Žirko

## Mimoškolská činnosť
**Krúžky:**
*literárny, historický,
*pohybová príprava – volejbal, futbal, basketbal,
*krúžok anglického a nemeckého jazyka,             
*programátorský, šachový, novinársky, administratívny,
*tanečný súbor "IPEĽ" (reprezentuje svojimi  vystúpeniami školu doma i v zahraničí),
*aplikovaná ekonómia, e-Twining,

## Projekty
*Socrates – Comenius1
*ESF: SOP Ľudské zdroje
*Otvorená škola - Šport
*Školská mliečna liga - Danone
*Projekt SLSP: "Program rozvoja kvality výchovno – vzdelávacieho procesu na stredných školách v SR"
*Jazykové laboratórium: Znalosti cudzích jazykov – mosty do Európy
*Modernizácia vyučovacieho procesu na stredných školách
*Dátové centrum MŠ SR
*Zelená škola
*Záhrada ktorá učí

## Externé odkazy
* oficiálna webová stránka gymnázia:  http://www.gymsahy.sk 

Kategória:Gymnáziá na Slovensku
Kategória:Školy v Šahoch
Udžimasa Hódžó

**Udžimasa Hódžó** (, 1538 - 10. august 1590) bol najstarším synom Udžijasua Hódžó, štvrtým vodcom klanu Hódžó  a *[[daimjó]]m* z Odawary. Velil v mnohých bitkách, upevnil pozíciu svojho klanu a utiahol sa na odpočinok v roku 1590. Jeho syn Udžinao Hódžó sa stal vodcom klanom a pánom Odawary, no na konci toho istého roku neúspešne bránil hrad Odawara proti vojskám Hidejošiho Tojotomiho (pozri Obliehanie Odawary (1590)). Udžimasa bol prinútený spáchať samovraždu spolu so svojim bratom Udžiteruom.

Ako mnoho *samurajov*, ktorí spáchali *[[seppuku]]* na očistenie sa z hanebnej porážky, Udžimasa zložil svoju poslednú báseň:

::*Jesenný večerný vietor*
::*Odfukuje oblaky, tie masy*
::*Ukazujúc čisté mesačné svetlo.*
::*A hmly, ktoré vrhá tieň na naše mysle*
::*Tie by si mal zmiesť tiež.*
(雨雲の おほへる月も 胸の霧も はらひにけりな 秋の夕風)

::*Teraz musíme zmiznúť*
::*No, treba to, čo si o tom myslíte?*
::*Z neba sme prišli*
::*Teraz môžeme ísť späť*
::*To je aspoň jeden z uhlov pohľadu.*
(我が身今　消ゆとやいかに　思ふべき　空より来たり　空へ帰れば)

(吹きとふく 風な恨みそ 花の春 紅葉も残る 秋あらばこそ)

## Externé odkazy
* Samurai Archives - Hojo_Ujimasa 

## Zdroje
*Turnbull, Stephen (2002). 'War in Japan: 1467-1615'. Oxford: Osprey Publishing.

Kategória:Narodenia v 1515
Kategória:Úmrtia v 1571
Kategória:Osobnosti obdobia Sengoku
Kategória:Samuraji
Kategória:Obete samovrážd
Ducie

**Ducie** je malý koralový atolový ostrov v Tichom oceáne. Patrí medzi štyri Pitcairnove ostrovy, a je z nich najmenší. Nížiny na Ducie sú už zaplavené, takže z mora vystupujú len nové malé ostrovčeky. Najvyšší bod dosahuje len 

Ducie sa pripojil k Pitcairnovým ostrovom v roku 1902, predtým patril Veľkej Británii. Leží asi  od hlavného mesta Pitcarnových ostrovov – Adamstownu.

## Dejiny

Portugalský námorník Pedro Fernández de Quirós objavil ostrov Ducie 26. januára 1606 a pomenoval ho *La Encarnación*. Neskôr bol ostrov znovu objavený Britmi keď kapitán Edward Edwards, veliteľ lode *[[HMS Pandora (1779)|Pandora]]*, pátral po vzbúrencoch z lode Bounty. Ostrov Ducie je pomenovaný po barónovi Francisovi Ducie, kapitánovi britského Kráľovského námorníctva.

## Externé odkazy
*Návšteva ostrova (apríl 1998)  s fotografiami
*Mapa ostrova Ducie
*Expedícia z roku 2008 

## Zdroj

Kategória:Pitcairnove ostrovy
Kategória:Atoly Tichého oceánu
Piškóta

thumb|Detská piškóta
thumb|Dlhé piškóty
**Piškóta** je druh ľahkého pečiva z pšeničnej múky, vajec a cukru. Je často používaná v cukrárstve, ale má aj rôzne iné použitie. Zvláštnym druhom sú detské piškóty.

## Cukrárske piškóty
náhľad|Balenie cukrárskych piškót
Špeciálne cukrárske piškóty majú tvar podobný lekárskej špachtli (anglický názov *ladyfingers* ich prirovnáva k dámskym prstom). Ich taliansky názov *savoiardi* pochádza z názvu kraja Savojsko. Tam ich nechal savojský vojvoda okolo roku 1350 po prvýkrát vyrobiť pri príležitosti návštevy francúzskeho kráľa.

Ich hlavné využitie je náplň do sladkých tort a pohárov, často na dekoračné účely. Známym dezertom s použitím piškótov je talianske tiramisu. Často sa využívajú na výrobu nepečených tvarohových toriet.

## Piškótové cesto
náhľad|Príprava piškótového cesta
Piškótové alebo biskvitové cesto sa zvyčajne pripravuje z vaječných žĺtkov s cukrom, do ktorých sa vmiešava múka; kypria sa snehom z vaječných bielkov. Môže byť rôzne doplňované, napríklad kakaom, sekanými orechmi a podobne. Pečie sa liaté, často vo forme, nie je to kysnuté cesto.

Používa sa na výrobu pečených tort, v ktorých sa zvyčajne spája a zdobí niekoľko vrstiev piškót krémom.

## Referencie

## Iné projekty

## Zdroj
* 

Kategória:Chlieb a pečivo
Bounty Bay

thumb|Zátoka Bounty
**Bounty bay** je zátoka pri hlavnom meste Pitcairnových ostrovov Adamstowne.

Je pomenovaná po britskej lodi *[[HMS Bounty|Bounty]]* z 18. storočia, na ktorej vypukla vzbura, ktorá bola neskôr veľakrát literárne (román *[[Vzbura na lodi Bounty]]*) i filmovo spracovaná. Cesta Bounty nakoniec skončila práve v tejto zátoke.

## Zdroj

Kategória:Pitcairnove ostrovy
Kategória:Zálivy Tichého oceánu
Podzámecká zahrada

thumb|Podzámecká záhrada
**Podzámecká zahrada** (ľudovo **Podzámka**; doslova *Podzámocká záhrada*) je väčšia z „arcibiskupských záhrad“ v Kroměříži. Spoločne s menšou Kvetnou záhradou a Arcibiskupským zámkom je od roku 1995 národnou kultúrnou pamiatkou a súčasťou Mestskej pamiatkovej rezervácie Kroměříž.

Od roku 1998 je spolu so zámkom a Květnou záhradou súčasťou svetového kultúrneho dedičstva UNESCO.

Záhrada s rozlohou  sa nachádza medzi Arcibiskupským zámkom a riekou Moravou. Jej najstaršia časť (medzi severnou stenou zámku a Moravou) existovala už v 15. storočí.

Záhrada zahŕňa rozsiahle, z väčšej časti udržiavané trávnaté plochy, i unikátnu zbierku stromov, takže poskytuje okolitým školám skvelé podmienky pre výuku botaniky a najmä dendrológie. Okrem toho je v záhrade chovaný aj obmedzený počet živočíchov (exotické vtáctvo, primáti, kopytníci) a hniezdi tu voľne žijúce vtáctvo.

## Referencie


## Iné projekty

## Externé odkazy
* Stránky o Podzámeckej záhrade 

Kategória:Lokality Svetového dedičstva v Česku
Kategória:Národné kultúrne pamiatky v Zlínskom kraji
Kategória:Záhrady v Česku
Stredná odborná škola podnikania (Bratislava, Strečnianska 20)

**Stredná odborná škola podnikania** je odborná škola, ktorej odbor je zameraný na obchod a podnikanie. Pôvodne sa škola volala *Dievčenská odborná škola*. Škola sídli  v Bratislave.

## História
### Dievčenská odborná škola
Datúm vzniku školy bol dňa 1. januára 1991, keď na základe rozhodnutia Školskej správy Bratislava VI bola založená Dievčenská odborná škola, ktorej študijný odbor bol zameraný na Obchod a podnikanie. Škola bola umiestnená v priestoroch školy SOU obchodne na ulici Na pántoch 7 v Bratislave.

### Presťahovanie na Znievsku ulicu
1. septembra 1993 sa škola premenovala na Strednú odbornú školu podnikania a presťahovala sa do priestorov, kde v minulosti sídlili jasle a materská škola. Presťahovala sa do mestskej časti Petržalka na Znievsku ulicu.

### Premenovanie – Stredná odborná škola podnikania
Dňa 1. septembra 2003 sa škola z pôvodného názvu (Dievčenská odborná škola) premenovala na Strednú odbornú školu podnikania. Zmenu názvu uskutočnilo Ministerstvo školstva SR na podnet rozhodnutia od Bratislavského samosprávneho kraja.

### Presťahovanie na Strečniansku ulicu
V septembri 2009 sa škola znova presťahovala na novú adresu: Strečniansku ulicu. Na Znievskej ulici preto zostalo prázdno. Hromadia sa tam odpadky a hovorí sa, že tam sídlia bezdomovci.

## Výchovno-vzdelávacie ciele
Základným cieľom výchovno-vzdelávacieho procesu na škole je, aby žiaci dospeli ku kvalitnému vzdelaniu v oblasti podnikania v obchode a v cestovnom ruchu, nadobudli informatické vedomosti a schopnosti a praktické zručnosti v podnikaní cez krúžky.
Medzi hlavné študijné odbory patrí Obchod a podnikanie (kód odboru: 6352 6 00) 

## Úspechy
* Umiestnenie žiakov vo finále súťaže *Euro mojimi očami* 

## Referencie

## Externé odkazy
* Oficiálna webová stránka školy
* Zoznam stredných škôl

Kategória:Stredné školy v Bratislave
Aeroflot

**[[otvorená akciová spoločnosť|PАО]] Aeroflot – Rossijskie avialinii** (), bežne známy ako **Aeroflot** (; doslova: *lietadlová flotila*), je ruský národný letecký dopravca a najväčšia letecká spoločnosť Ruska. Aeroflot prevádzkuje vnútroštátne a medzinárodné linky pre cestujúcich prevažne zo svojej hlavnej základne na Medzinárodnom letisku Šeremetievo v Moskve.

Spoločnosť bola založená v roku 1923 a je tak jedným z najstarších dodnes fungujúcich leteckých dopravcov na svete. V časoch Sovietskeho zväzu bol Aeroflot jednou z najväčších leteckých spoločností sveta, pričom v roku 1989 sa stal členom Medzinárodného združenia leteckých dopravcov (IATA). Po rozpdade ZSSR bol v roku 1992 postupne rozdelený na vyše 300 regionálnych spoločností a bola vytvorená špeciálna zostatková spoločnosť pre medzinárodné lety. V roku 1994 sa Aeroflot transformoval zo štátnej firmy na akciovú spoločnosť, v ktorej bolo 49% akcií predaných zamestnancom a ďalším záujemcom. Od 14. apríla 2006 je členom aliancie leteckých spoločností SkyTeam. Po ruskej invázii na Ukrajinu v roku 2022 sa počet obsluhovaných destinácií Aeroflotu výrazne znížil, keďže mnohé krajiny zakázali lety ruských lietadiel cez svoje územie. V roku 2022 sa tiež SkyTeam a Aeroflot dohodli na dočasnom pozastavení členstva spoločnosti v aliancii. Tržby spoločnosti za rok 2024 dosiahli 7,7 miliardy eur.

Aeroflot je otvorená akciová spoločnosť, v ktorej 51% vlastní ruská vláda. Dcérskymi spoločnosťami Aeroflotu sú Avrora, nízkonákladová Pobeda a spoločnosť Rossija.

## Destinácie
Aeroflot v súčasnosti lieta do celkovo 110 destinácií v Európe, Ázii a Afrike.

### Codeshare
Aeroflot má tzv. codeshare dohodu a v súčasnosti prevádzkuje spoločné lety so spoločnosťami: 

* Avrora
* Pobeda
* Rossija

### Destinácie v minulosti
Pravidelné medzinárodné linky Aeroflotu v lete 1969:

## Flotila
[náhľad|Turistická trieda na palube [Airbus A320|Airbusu A320-200 spoločnosti Aeroflot]]
[náhľad|Comfort trieda v [Boeing 777|Boeingu 777-300ER]]
[náhľad|Obchodná trieda na palube [Airbus A330|Airbusu A330-300]]
náhľad|Občerstvenie podávané v obchodnej triede na palube Boeingu 777-300ER počas letu Moskva-Šeremetievo – Soul-Inčchon
náhľad|Airbus A320-200 (VP-BNT) v retro sfarbení z 50. rokov
[náhľad|[Airbus A320#A321|Airbus A321-200 (VP-BEE) vo výročnom sfarbení *95 years jubilee*]]

### Súčasná flotila
Flotila Aeroflotu pozostávala v októbri 2022 z nasledujúcich lietadiel:





### Lietadlá používané v minulosti




## Referencie

## Iné projekty

## Externé odkazy
* Oficiálna stránka 

## Zdroj

Kategória:Letecké spoločnosti Ruska
Kategória:Podniky založené v 1923
Bronislava

**Bronislava** je ženské krstné meno. Spolu s menom Branislava majú slovanský pôvod a ich význam je „bráň slávu“. Meniny na Slovensku má 14. decembra.

## Referencie

Kategória:Krstné mená
Kategória:Ženské mená
Kategória:Ženské mená slovanského pôvodu
Vladimír Hurban Vladimírov

**Vladimír Hurban Vladimírov**, vlastným menom **Vladimír Konštantín Hurban** (* 4. august 1884, Stará Pazova, Srbsko - † 28. september 1950, tamže) bol slovenský evanjelický kňaz, dramatik, publicista, jeden z najväčších umelcov z vojvodinského prostredia. Písal básne, poviedky, divadelné hry, zo súčasného života dediny a libretá pre operety.

Bol synom Vladimíra Hurbana a Augusty Štúrovej. Po matke bol vnukom Jána Štúra (brata Ľudovíta Štúra). Po otcovi bol vnukom Jozefa Miloslava Hurbana a Aničky Jurkovičovej a synovcom Svetozára Hurbana-Vajanského.

## Dramatická tvorba
### Jednoaktovky
* 1903 – Štedrý večer 
* 1904 – Vianoce, Podobná 
* 1905 – Cvičia sa!, Dokončenie, Keď sa schladí, Fialka, Naša 
* 1906 – Kupci, Na násypoch 
* 1907 – Na robotu, Boj, Podarilo sa 
* 1911 – Naše dieťa, Žobrák 
* 1921 – Kľúč, Objednávam nový písací stolík 
* 1927 – Klobúk 
* 1929 – Život – divadlo – život 
* 1931 – Kvitancia 
* 1932 – Zamatový kabát, Chceli sa prekvapiť

### Divadelné hry
* 1913 – Záveje 
* 1920 – Trenčiansky Matúš 
* 1921 – Reštavrácia 
* 1922 – Milica Nikoličová 
* 1923 – S.O.S. (Spolok obrodených svätých) 
* 1924 – Homo sapiens 
* 1926 – Ľudovít Štúr 
* 1927 – Vršatského hradu verný Budiač 
* 1931 – Zem 
* 1933 – Divé husi 
* 1941 – Zámka škripí
* 2000 - Keď vejú jarné výchre... 

### Libretá
* 1923 – Pekná, nová, maľovaná kolíska - opereta od Antona Cígera, libreto napísal Vladimír Hurban Vladimírov
* 1927 – Nápitok lásky, Mataj, v origináli v origináli L'elisir d'amore - opera Gaetana Donizettiho z roku 1832, slov. Nápoj lásky

## Referencie

Kategória:Srbskí spisovatelia
Kategória:Slovenskí publicisti
Kategória:Slovenskí dramatici
Kategória:Srbské osobnosti slovenského pôvodu
Sun d'Or

**Sun d'Or** (hebrejsky: **סאן דור**) je izraelská charterová letecká spoločnosť, ktorá má hlavnú základňu na medzinárodnom letisku Bena Guriona v Tel Avive. Ide o dcérsku spoločnosť spoločnosti El Al. Sun d'Or prevádzkuje pravidelné sezónne charterové lety, lietadlami prenajatými od El Al. Letecká spoločnosť je oprávnená na komerčnú prepravu osôb a nákladu na charterové lety, a od Izraela vlastní osvedčenie leteckého prevádzkovateľa prevádzkovať dve prenajaté lietadlá, ktoré sú plne zabezpečené spoločnosťou El Al. Spoločnosť prevádzkuje spojenia hlavne medzi Tel Avivom a európskymi destináciami. Sun d'Or lietal aj do Bratislavy na linke Tel Aviv – Bratislava – Tel Aviv, 3× týždenne. Dňa 1. apríla 2011 spoločnosť ukončila činnosť z dôvodu odobratia licencie kvôli nesplneniu medzinárodných predpisov. V tom čase mal Sun d'Or vo flotile tri lietadlá Boeing 757-200. Spoločnosť v súčasnosti existuje ako značka úplne začlenená do spoločnosti El Al bez právnej subjektivity.

## Flotila
Flotila spoločnosti Sun d'Or (stav z mája 2015):

## Externé odkazy
* Oficiálna stránka

## Zdroj

Kategória:Letecké spoločnosti Izraela
Kategória:Podniky založené v 1977
Dead By Sunrise

**Dead By Sunrise **je vedľajší projekt Chestera Benningtona, člena skupiny Linkin Park. Do kapely ďalej patria Amir Derakh, Ryan Shuck, Brandon Belsky, Elias Andra zo skupiny Julien-K a Anthony Valcic.

## História skupiny
Skupina sa začala formovať v roku 2005, zatiaľ čo Chester Bennington písal piesne pre album Linkin Park Minutes to Midnight. Bennington to okomentoval slovami: "Vymyslel som pár piesní, ktoré zneli naozaj dobre, ale vedel som, že neboli štylisticky na tom ako piesne pre Linkin Park. Boli tmavšie. Bennington bol však natoľko vyťažený písaním Minutes to Midnight a následnými vystúpeniami, že CD od kapely nemohlo byť realizované skôr, ako v roku 2009.

Out of Ashes je názov prvého štúdiového albumu od tejto skupiny. Album sa umiestnil na 29. mieste v Billboard 200.

20. júla 2017 spáchal Chester Bennington samovraždu obesením.

## Členovia kapely
* Chester Bennington - vokály, elektrická gitara
* Ryan Shuck - elektrická gitara, vokály v pozadí
* Amir Derakh - elektrická gitara
* Brandon Belsky - basa
* Elias Andra - bicie
* Anthony „Fu" Valcic - klávesy

## Diskografia
### Štúdiové albumy
* *[[Out of Ashes]]* (13. október, 2009) #29 US Billboard 200

## Externé odkazy
* Dead By Sunrise na MySpace

## Zdroj

Kategória:Hudobné skupiny USA
Kategória:Vzniklo v 2005